stanford-oval/wikipedia huggingface dataset:
ענת לבנשטיין
מחקרים ומאמרים

במחקריה ובעבודתה הקלינית, היא מתמחה בגילוי וטיפול מוקדם של ניוון מקולרי, חסימת ורידים ברשתית, בדיקת רעילות תרופתית ברשתית, בצקת מקולרית סוכרתית, היפרדות רשתית וחור מקולרי. לבנשטיין הובילה פיתוח טכנולוגיה חדישה לגילוי מוקדם של ניוון מקולרי, וכן הובילה פיתוח טכנולוגיה אוטומטית לגילוי מחלות רשתית.
לבנשטיין חוקרת בעיקר מחלות מקולריות אשר גורמות לאובדן הראייה המרכזית ופוגעות בחדות הראייה. המחקרים הם בשלושה מסלולים עיקריים: (1) זיהוי מוקדם ככל האפשר של המחלה, ובמיוחד השלב הפעיל שלה על מנת לטפל לפני שנגרם נזק בלתי הפיך (2) חקר רעילות לרשתית של תרופות חדשות המוצעות לטיפול במחלות. (3) חקר יעילות טיפולים חדשים.
לבנשטיין פרסמה עד היום כ-300 מאמרים מדעיים. מחקריה פורסמו בכתבי עת מובילים בתחום רפואת העיניים, כולל ב-JAMA Ophthalmology, Eye, Translational Vision Science and Technology, Retina, ו-British Journal of Ophthalmology. בנוסף חיברה יותר מ-25 פרקים בספרים שונים. היא אחת העורכות של הספר על בצקת מקולרית שזכה בפרס החברה הרפואית הבריטית.
ב-2010 ייסדה את כתב העת Case Reports in Ophthalmology והפכה לעורכת ראשית. בנוסף, היא חברה בוועדת המערכת של כתב העת Graefe's Archive for Clinical and Experimental Ophthalmology and Investigative Ophthalmology & Visual Science.
לבנשטיין חברה במספר אגודות רפואת עיניים: האיגוד הבינלאומי לרפואת עיניים, האקדמיה האמריקאית לרפואת עיניים, האגודה הישראלית לרפואת עיניים, האגודה האמריקאית של מומחי רשתית (ASRS), האגודה למחקר בראייה ורפואת עיניים (ARVO), מפגש מועדון ז'ול גונין השווייצרי - מומחים העוסקים במחלות רשתית והאגודה האירופית של מומחי רשתית (EURETINA), שהיא המזכירה הכללית שלה והאגודה למקול (The Macula Society)
הוקרה

ב-2016 נבחרה בין 100 רופאות ורופאי העיניים הטובים בעולם.
ב-2018 קיבלה את פרס מייקלסון של ה-Society Macula, פרס הניתן בהערכה לתרומה ייחודית ומתמשכת בתחום מחלות הרשתית.
ב-2021 נבחרה לאחת מ-100 רופאות העיניים המובילות של מגזין The ophthalmologist
ב-2023 נבחרה בין 10 רופאות ורופאי העיניים הטובים בעולם מטעם מגזין The ophthalmologist. היא נבחרה בעקבות תרומתה יוצאת הדופן להתפתחות רפואת העיניים בישראל, פיתוח טכנולוגיות עולמיות ומנהיגות.
הערות שוליים

1 2 3  Nir Hefez, ראשת איגוד העיניים: פרופ' ענת לבנשטיין • MedNews, באתר MedNews, ‏2020-06-02
↑  זעקת חולי מחלת העיניים הנפוצה: "פוחדת שבקרוב לא אוכל לראות את אהוביי" | ישראל היום, באתר www.israelhayom.co.il, ‏2023-08-02
↑  Renee Ghert-Zand, Israeli ophthalmologist recognized as one of world’s top 10, www.timesofisrael.com (באנגלית אמריקאית)
↑  פרופ׳ ענת לבנשטיין נבחרה להיכל התהילה של רופאי העיניים בעולם לשנת 2023, באתר med.tau.ac.il
1 2  תחיה ברק, פרופ' ענת לבנשטיין נבחרה לאחת מ-10 רופאי העיניים המובילים בעולם: "למדתי מאמא", באתר ynet, 25 באוגוסט 2023
1 2  Anat Loewenstein, prabook.com (ב־)
↑  A woman of vision, The Jerusalem Post | JPost.com (באנגלית אמריקאית)
1 2  אורית א. בראון, ‏רופאה ישראלית ברשימה עולמית של "מאה רופאי עיניים וחוקרים בתחום", באתר מעריב אונליין, 26 באפריל 2016
↑   ענת לבנשטיין, פרופ' ענת לבנשטיין, מנהלת מערך עיניים באיכילוב, פועלת לייצוג הולם של רופאות עיניים צעירות כחלק משוויון מגדרי ברפואה, באתר הארץ, 6 במרץ 2022
↑  גם ראשי הביטחון וראש המוסד יוסי כהן - במכתב לראש הממשלה - לעצור את הטירוף במדינה, באתר gederanet.co.il
↑  LOEWENSTEIN Anat • ESASO, ESASO (באנגלית)
↑  פרופ' ענת לבנשטיין בין 100 המשפיעים, נבדק ב-2023-08-12, תוכנית הבוקר, 2016
↑  נערך על ידי אבי שושן, פרס מייקלסון לפרופ' ענת לבנשטיין, במרכז העניינים - רבעון המרכז הרפואי תל-אביב 61, 2018, עמ' 40
↑  גיא עזרא, ‏הרופאה הישראלית נבחרה בין 10 הרופאים הטובים בעולם, באתר "סרוגים", 8 באוגוסט 2023
↑  Prof. Anat Loewenstein was elected to the Ophthalmologist Hall of Fame, en-med.tau.ac.il (באנגלית אמריקאית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ענת לבנשטיין".
| --- | --- |
בקרת זהויות :  NLI: 987007427270205171  ISNI: 0000 0001 1903 1075  ORCID: 0000-0002-7706-1165  SUDOC: 151709947  VIAF: 170156241   WorldCat (עם VIAF): 170156241
חתול בר אירופי

| חתול בר אירופי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
סוג:: חתול
מין:: חתול בר
תת־מין:: חתול בר אירופי
שם מדעי
 Felis silvestris silvestris ‏שרבר, 1775
תחום תפוצה
 התפוצה המשוערת של חתול הבר האירופי בתוך אירופה (לא כולל את תפוצתו באסיה, טורקיה ובקווקז)

צילום מקרוב של ראש, גרמניה
חתול בר אירופי בגן ציבורי בגרמניה
חתול בר אירופי בגן חיות בדצ'ין, צ'כיה
חתול בר אירופי (שם מדעי: Felis silvestris silvestris) הוא תת-מין של המין חתול הבר. הוא נפוץ ביערות במערב אירופה, דרום אירופה, מרכז אירופה ומזרח אירופה ועד להרי הקווקז. תת-המין נכחד מקומית בסקנדינביה, אנגליה ובוויילס.
בצרפת ובאיטליה, חתולי בר אירופיים הם בעיקר פעילי לילה, אבל גם פעילים בשעות היום אם הם אינם מופרעים בידי פעילות אנושית.
מאפיינים

חתול בר אירופי הוא גדול ועבה בהרבה מחתול בית, יש לו פרווה ארוכה יותר וגם זנב קצר יותר, לא מחודד ועבה. פרוותו מפוספסת ועל גבו פסים כהים. זכר ממוצע שוקל כ-5 ק"ג עד 8 ק"ג, ונקבה שוקלת בממוצע 3.5 ק"ג. משקלם משתנה בהתאם לעונה עד כ-2.5 ק"ג.
זכרים גדולים בספרד מגיעים לאורך של עד כ-65 ס"מ, זנבם מגיע לכ-34.5 ס"מ ומשקלם עד ל-7.5 ק"ג. בנוסף, הפסים שעל הפרווה שלהם פחות מפוזרים, שינהם גדולות יותר יחסית, והם ניזונים יותר מארנבים מאשר חתולי בר מצפון לדורו-אברו, אשר תלויים יותר במכרסמים קטנים.
מכיוון שחתולי בר אירופים וחתולי בית יכולים להתרבות ביניהם, קשה להבדיל את חתול הבר האירופי מחתולי כלאיים מפוספסים אחרים כראוי רק על בסיס צורתם החיצונית.
תפוצה ומרחב מחיה

חתולי בר אירופים חיים בעיקר ביערות רחבי-עלים ויערות מעורבים. הם נמנעים באופן מובהק מאזורים חקלאיים ומיישובים. האוכלוסייה הצפונית ביותר נמצאת בצפון מזרח סקוטלנד.
ישנן שתי אוכלוסיות מנותקות ולא קשורות אחת לשנייה בצרפת. אחת בארדנים בצפון-מזרח המדינה המשתרעת עד לוקסמבורג, גרמניה ובלגיה. האוכלוסייה השנייה בדרום צרפת עשויה להיות מחוברת דרך הרי הפירנאים לאוכלוסיות בספרד ופורטוגל.
בגרמניה, הריין מהווה מעין מחסום גדול בין האוכלוסייה הנמצאת בהרי אייפל ובהרי הונסרוק הנמצאים בצד המערבי של הנהר ושל האוכלוסיות שנמצאות בצד המזרחי של הנהר.
האוכלוסייה הפולנית בהרי הקרפטים משתרעת לצפון סלובקיה ולמערב אוקראינה.
בשווייץ, חתולי בר קיימים בהרי היורה.
שלוש אוכלוסיות מפוצלות מתקיימות באיטליה – אחת בחלקה המרכזי של איטליה, השנייה בחלקה הדרומי של איטליה והשלישית במזרח הרי האלפים שעשויה להיות מחוברת לאוכלוסיות בסלובניה וקרואטיה. האוכלוסייה בסיציליה היא האוכלוסייה המבודדת היחידה בים התיכון שלא יובאה לשם ונחשבת לאזור תפוצתה הטבעי.
סכנות

ברוב מדינות אירופה, אירופה חתולי בר הפכו לנדירים. למרות היותם מוגנים מבחינה חוקית, הם עדיין נורים פעמים רבות על ידי אנשים שמבלבלים אותם עם חתולי רחוב. באזור היילנדס בסקוטלנד, שבו הייתה אוכלוסייה משוערת של כ-400 פריטים בטבע בשנת 2004, התרבות עם חתולי רחוב היא איום משמעותי לשמירה על מאפייני אוכלוסיית חתולי הבר. האוכלוסייה הגדולה ביותר של חתולי בר נמצאת בספרד ופורטוגל אך גם אוכלוסייה זו נמצאת בסכנה מהתרבות עם חתולי רחוב וממחסור של מרחב מחיה. בשנת 1990, האוכלוסייה המזרחית ביותר שבאוקראינה, מולדובה והקווקז הייתה מאוימת עקב הריסתם של יערות רחבי-עלים, שגרמה לצמצום תפוצתם. רק פריטים בודדים קיימים כיום באזורים מוגנים.
בשבי

למרות היותו קשור באופן קרוב לחתול הבית, חתולי בר ידועים בהיותם בלתי אפשריים לגידול בתנאים ביתיים כחיות מחמד. חוקרת הטבע פרנסס פיט כתבה: "היה זמן שבו לא האמנתי לכך... האופטימיות שלי התפוגגה" על ניסיונה לגדל חתול בר בשבי אותו כינתה בשם בילזבוב.
קדי

| --- | --- |

 בימוי:  צ'יידה טורון
 הופק בידי:  צ'יידה טורון צ'רלי וופרמן
 עריכה:  מו סטובה
 צילום:  אלפ קורפלי‏צ'רלי וופרמן
 מדינה:  טורקיה, ארצות הברית, גרמניה 
 חברה מפיצה:  Oscilloscope Laboratories
 שיטת הפצה:  וידאו על פי דרישה 
 הקרנת בכורה:  10 בפברואר 2017 
 משך הקרנה:  80 דק' 
 שפת הסרט:  טורקית 
 סוגה:  סרט תיעודי 
 מקום התרחשות:  טורקיה 
 הכנסות:  $4 מיליון
 הכנסות באתר מוג'ו:   kedi
 www.kedifilm.com
 דף הסרט ב־IMDb
 
קדי (בטורקית: Kedi) הוא סרט תיעודי טורקי משנת 2016 בבימויה של צ'יידה טורון, העוקב אחר חתולי הרחוב הרבים החיים באיסטנבול. הקרנת הבכורה של הסרט אירעה בפסטיבל הסרטים העצמאיים של איסטנבול ב-21 בפברואר 2016, ואז יצא לאקרנים בהפצה בינלאומית ב-10 בפברואר 2017. הסרט זכה לשבחים, והכניס יותר מ-4 מיליון דולר. טיים מגזין כלל את הסרט ברשימת עשרת הטובים של שנת 2017.
תקציר

מאות אלפי חתולי רחוב חיים באיסטנבול, העיר הגדולה ביותר בטורקיה, כפי שהם עושים כבר מאות או אפילו אלפי שנים. הם חלק מהמרקם העירוני - לפעמים פראיים ונלחמים על הישרדותם, ולפעמים חברותיים ומטופלים על ידי בני האדם שהם חיים ביניהם. "קדי" עוקב אחר מספר חתולים, וכולל ראיונות עם האנשים שמקיימים עמם אינטראקציות. שבעת החתולים שהם נושאי הסרט הם סארי, דומן, בנגו, אסלן פרצ'סי, גמסיש, פסיכופת, ודניז.
הפקה

הצלמים בנו ציוד מיוחד כי לצלם את החתולים בגובה הרחוב. צוות ההפקה עבד עם תושבים מקומיים כדי לקבל גישה ולהמשיך לצלם את החתולים כשהם עברו מאזורים ציבוריים לפרטיים.
הבמאית והצוות בחרו תחילה שלושים וחמישה חתולים בהם הסרט יכול להתמקד. הם צילמו תשעה עשר מהם, ואז בחרו שבעה כנושאי הסרט בעריכה הסופית.
ביקורת וקבלה

כשהסרט פתח בארצות הברית בהפצה מוגבלת, הוא נהיה עד מהרה חביב המבקרים, וקיבל ציון של 100% טרי ב-Rotten Tomatoes.‏
ביקורת וקבלה > פרסים

| Year | Award | Category | מועמדים וזוכים | תוצאה |
| --- | --- | --- | --- | --- |
| 2017 | ‏Critics' Choice Documentary Awards‏ | הנושא החי המרתק ביותר בסרט תיעודי | חתולי איסטנבול | זכייה |
| 2017 | ‏Critics' Choice Documentary Awards‏ | סרט בכורה תיעודי | צ'יידה טורון | זכייה |
| 2017 | ‏Critics' Choice Documentary Awards‏ | במאות מצטיינת | צ'יידה טורון | מועמדות |
| 2017 | ‏Critics' Choice Documentary Awards‏ | Best Documentary | קדי | מועמדות |
| 2017 | ‏Critics' Choice Documentary Awards‏ | Most Innovative Documentary | קדי | מועמדות |
הערות שוליים

↑  "Kedi". Box Office Mojo. Amazon.com.
↑  Zacharek, Stephanie (7 בדצמבר 2017). "The Top 10 Movies of 2017". Time. {{cite web}}:  (עזרה)
↑  Leydon, Joe (16 באוקטובר 2016). "Film Review: Kedi". Variety. {{cite news}}:  (עזרה)
↑  Metz, Nina (23 בפברואר 2017). "Capturing the Real Lives of Istanbul's Street Cats in Kedi". Chicago Tribune. {{cite news}}:  (עזרה)
↑  Stefansky, Emma (10 בפברואר 2017). "The Famous Cats of Istanbul Take Center Stage in Kedi". Vanity Fair. {{cite news}}:  (עזרה)
↑  King, Susan (22 בפברואר 2017). "The Street Cats of Istanbul Have a Hit with the Documentary Kedi". Los Angeles Times. {{cite news}}:  (עזרה)
↑  Pedersen, Erik (2 בנובמבר 2017). "Critics' Choice Documentary Awards: Jane Goodall Pic Takes Top Honor; Kedi, Vietnam War Among Winners". Deadline (באנגלית אמריקאית). {{cite news}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קדי".
מנדי רוז

| --- | --- |

רוז, אפריל 2018
 לידה:  18 ביולי 1991  (בת 33) וסטצ'סטר, ניו יורק, ארצות הברית
 שם במה:  מנדי רוז
 משקל:  54 ק"ג
 גובה:  1.63 מטר
 מקום מגורים:  אורלנדו, פלורידה, ארצות הברית
 לאום:  אמריקאי
 קריירה מקצוענית:  25 באוגוסט 2015 – 2022 (כ־6 שנים) 
 מאמנים:  בוקר טי ליטה בילי גאן WWE Performance Center
 ליגות:  WWE
אמנדה רוז סקומאנו (באנגלית: Amanda Rose Saccomanno; נולדה ב-18 ביולי 1991) היא מתאבקת אמריקאית. היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה מנדי רוז ובו הייתה אלופת הנשים של NXT.
ביוגרפיה

אמנדה נולדה וגדלה במשפחה איטלקית-אמריקאית במחוז וסטצ'סטר, ניו יורק והיא הצעירה מבין ארבעה ילדים. היא למדה בתיכון ששם השתתפה בריקוד. לאחר מכן היא הפכה לבוגרת אוניברסיטה כקלינאית תקשורת.
קריירת דוגמנות

אמנדה השתתפה בתחרות פיתוח הגוף הראשונה שלה בשנת 2013 וקטפה את המקום הראשון. היא גם הוכתרה כמלכת היופי העולמית בפיתוח גוף בביקיני.
קריירת היאבקות מקצועית > WWE > Tough Enough‏ (2015)

אמנדה לקחה חלק בעונה השישית של התוכנית Tough Enough, שהיא בעצם תוכנית של ה-WWE, שהחלה להיות משודרת ביוני 2015. היא הייתה בסכנת הדחה, אך שמרה על עצמה בתוכנית הודות לשופט המיז. היא הגיעה עד לגמר שבו היא הגדירה את שם הבמה שלה בתור מנדי רוז ואף התחרתה נגד אלישה פוקס, שלה היא הפסידה מה שהציב אותה במקום השני בתוכנית.
קריירת היאבקות מקצועית > WWE > NXT‏ (2015–2017)

לאחר סיום העונה של Tough Enough, התגלה שרוז חתמה על חוזה לחמש שנים עם הארגון. רוז ערכה את הופעת הבכורה שלה בזירה בתוכנית הפיתוח NXT בסוף ינואר 2016 בקרב 3 על 3 (קרב שלא שודר בטלוויזיה). בחודש אוגוסט רוז ערכה את הופעת הבכורה הטלוויזיונית שלה בזירה שוב בקרב 3 על 3, שאותו היא הפסידה. ב-28 בספטמבר רוז השתתפה בקרב יחידים נגד אמבר מון, קרב שגם אותו הפסידה. קרב זה היה הפעם האחרונה שרוז הופיעה בטלוויזיה.
קריירת היאבקות מקצועית > WWE > עלילה רומנטית והציוות לדנה ברוק (2019–2021)

בשבועות האחרונים של שנת 2019, רוז הייתה מעורבת בעלילה רומנטית עם אוטיס, שמאוחר יותר הפכה למשולש אהבה אשר כלל בנוסף את דולף זיגלר, שניהל פיוד נגד אוטיס על השגת רוז. ב-10 בינואר 2020, רוז הצליחה לנצח את אלכסה בליס לאחר הסחת דעת מצד אוטיס. באירוע הרויאל ראמבל, שנערך ב-26 בינואר, רוז התחרתה בקרב הרויאל ראמבל המסורתי, כשנכנסה לקרב כמספר השמיני, הספיקה להדיח את מרסדס מרטינז, אך הודחה על ידי אלכסה בליס וביאנקה בלאייר. ב-3 באפריל, נחשף סרטון אשר הסביר את האמת על הדייט המתוכנן שהיה לה עם אוטיס ביום ולנטיין. התברר שחברתה הטובה של רוז, סוניה דוויל, שלחה הודעות לאוטיס כדי להוריד אותו ממנה ולאחר מכן מחקה הודעות אלו, כשבמקביל היא עירבה את זיגלר בסיפור. כל מעשיה של דוויל היו במטרה להשיג בחזרה את תשומת ליבה של רוז. לאחר שרוז צפתה בסרטון זה, היא עזבה את דוויל בזעם. בלילה השני של האירוע רסלמניה 36, שהוקלט ב-25 וב-26 במרץ (ושודר ב-5 באפריל), רוז התערבה במהלך הקרב שהתנהל בין אוטיס לזיגלר, כשתקפה את דוויל שעמדה מחוץ לזירה ואף הכתה את זיגלר בעזרת מכה מתחת לחגורה בזמן שהשופט לא ראה זאת, מה שאיפשר לאוטיס לנצל זאת לטובתו לנצח בקרב. לאחר הקרב, רוז ואוטיס התנשקו. ב-1 במאי, רוז כשלה בהעפלתה לקרב הכסף בבנק של הנשים במסגרת האירוע כסף בבנק לאחר שהפסידה לכרמלה. ב-8 במאי, רוז הפסידה בקרב יחידים לסוניה דוויל. שבועיים לאחר מכן, רוז ואוטיס הפסידו בקרב זוגות מעורב לסוניה דוויל ודולף זיגלר. באירוע סאמרסלאם, שנערך ב-23 באוגוסט, רוז ניצחה את סוניה דוויל בקרב ללא פסילות המפסידה עוזבת את ה-WWE; כתוצאה מכך, דוויל נאלצה לעזוב את ה-WWE. ב-12 בספטמבר, רוז הועברה למותג Raw. ב-28 בספטמבר, רוז הצטוותה לראשונה לדנה ברוק, כשביחד הן גברו על לאנה ונטליה. ב-2 בנובמבר, רוז ודנה ברוק כשלו בניסיונן לזכות באליפות זוגות הנשים של ה-WWE לאחר שהפסידו לניה ג'קס ושיינה בייזלר. ב-21 בדצמבר, השתיים הפסידו פעם נוספת לג'קס ובייזלר. ב-11 בינואר 2021, רוז וברוק לא הצליחו לנצח את בייזלר וג'קס, זאת לאחר שבייזלר הכניעה את רוז לניצחון. שבוע לאחר מכן, רוז הפסידה בהכנעה לבייזלר. ב-22 במרץ, רוז ודנה ברוק הפסידו לניה ג'קס ושיינה בייזלר בקרב שאינו היה על חגורות האליפות של האחרונות. ב-26 באפריל, רוז נחלה הפסד לשארלוט פלייר. ב-31 במאי, רוז וברוק ניצחו את לאנה ונעמי. במופע המקדים לאירוע גיהנום בכלוב, שנערך ב-20 ביוני, רוז הפסידה בקרב יחידים לנטליה.
קריירת היאבקות מקצועית > WWE > טוקסיק אטרקשן (2021–2022)

ב-13 ביולי בפרק של התוכנית NXT, רוז ערכה הופעה מפתיעה במותג NXT, כשהיא נצפתה על הבמה צופה בקרב שהתרחש בין סאראי לג'יג'י דולין. ב-31 באוגוסט בפרק של התוכנית NXT, רוז נחלה הפסד לאותה סאראי כתוצאה מספירת חוץ. לאחר מכן, היא יצרה קבוצה ביחד עם ג'יג'י דולין וג'ייסי ג'יין. ב-7 בספטמבר בפרק של התוכנית NXT, רוז, דולין וג'יין תקפו את קייסי קטנזארו וקיידן קרטר, צעד שביסס את דמותיהן כדמויות הרעות. אז, נודע ששמה של הקבוצה היא טוקסיק אטרקשן. ב-28 בספטמבר בפרק של התוכנית NXT 2.0, הקבוצה תקפה את אלופת הנשים של NXT, ראקל גונזלס, לאחר ההגנה המוצלחת של האחרונה על תוארה מול פרנקי מונייה. שבוע לאחר מכן בתוכנית, רוז השיגה ניצחון בקרב יחידים על פני אמבר מון. בפרק הספיישל NXT Halloween Havoc, שנערך ב-26 באוקטובר, רוז ניצחה את ראקל גונזלס וזכתה באליפות הנשים של NXT, האליפות הראשונה שלה בקריירה. ב-23 בנובמבר בפרק של התוכנית NXT 2.0, רוז הפסידה לקורה ג'ייד כתוצאה מהסחת דעת מצידה של קיי לי ריי בקרב שאינו היה על חגורת האליפות. באירוע NXT WarGames, שנערך ב-5 בדצמבר, קבוצת טוקסיק אטרקשן ביחד עם דקוטה קאי הפסידו לקורה ג'ייד, איאו שיראי, קיי לי ריי וראקל גונזלס במסגרת קרב ה-WarGames המסורתי. בפרק הספיישל NXT New Year's Evil, שנערך ב-4 בינואר 2022, רוז ניצחה את קורה ג'ייד וראקל גונזלס בקרב משולש וכתוצאה מכך הגנה בהצלחה על תוארה. ב-8 בפברואר 2022 בפרק של התוכנית NXT 2.0, רוז ניצחה את קיי לי ריי ושמרה על תוארה. באירוע NXT Stand & Deliver, שנערך ב-2 באפריל, רוז הגנה בהצלחה על תוארה בקרב מרובע מול קורה ג'ייד, איאו שיראי וקיי לי ריי. ב-12 באפריל, רוז רשמה הגנה מוצלחת נוספת על תוארה, הפעם מול דקוטה קאי. ב-24 במאי, רוז גברה על אינדי הארטוול בקרב שאינו היה על תוארה. ב-12 ביולי, רוז שמרה על תוארה מול רוקסן פרז. באירוע Worlds Collide, שנערך ב-4 בספטמבר, רוז ניצחה את אלופת הנשים של NXT UK, מייקו סאטומורה ואת בלייר דבנפורט בקרב משולש אשר איחד את אליפויות הנשים של המותגים.
ב-13 בדצמבר בפרק של התוכנית NXT, רוז הפסידה את התואר לרוקסן פרז. יום לאחר מכן, רוז שוחררה מהחוזה שלה ב-WWE לאחר פרסום תוכן הלא מקובל בידי החברה.
חיים אישיים

אמנדה משתתפת בפעילויות יוגה, פילאטיס וקרוספיט. כינוי הילדות שלה היה "המבורגרים". משפחת סקומאנו מחזיקה במעדנייה בניו יורק. לחבר שלה קוראים מייקל, ומערכת היחסים שלהם מתועדת בתוכנית Total Divas (אנ') המשודרת בערוץ E!.
ב-18 בספטמבר 2019, רוז הופיעה על שער המגזין של מקסים אוסטרליה.
אליפויות והישגים > תחרות כושר וגזרה

ארגון World Bodybuilding Fitness & Fashion
2013 WBFF בוסטון – מקום ראשון
2014 WBFF אליפות דיווה ביקיני עולם מקצועית – מקום ראשון
אליפויות והישגים > היאבקות מקצועית

הישגים במגזין ההיאבקות Pro Wrestling Illustrated – PWI
PWI דירג אותה במקום ה-21 מתוך 120 המתאבקות הטובות ביותר לשנת 2022
הישגים בארגון ההיאבקות World Wrestling Entertainment – WWE
אליפות הנשים של NXT (פעם אחת)
הערות שוליים

↑  מנדי רוז הועברה למותג Raw
↑  מנדי רוז מפוטרת מה-WWE לאחר פרסום בלתי הולם באתרה הפרטי
↑  מנדי רוז מודה לתומכים בה על הופעתה בשער המגזין מקסים אוסטרליה בטוויטר
↑  כוכבת ה-WWE, מנדי רוז, מהממת את השער של המגזין מקסים
אופני פני-פרת'ינג

אופני פני-פרת'ינג
אופני פני-פרת'ינג (באנגלית: Penny-farthing) היו מודל מוקדם של אופניים אשר יוצרו בעיקר באנגליה ובארצות הברית במהלך המחצית השנייה של המאה ה-19. המאפיין הבולט בסוג אופניים זה היה שהגלגל הקדמי היה גדול למדי בעוד שהגלגל האחורי היה קטן במיוחד. מודל זה היה פופולרי במיוחד במהלך שנות ה-80 של המאה ה-19. אופני הפני-פרת'ינג היו כלי הרכב הראשון שזכה לכינוי "אופניים".
השם "פני-פרת'ינג" מתייחס לשמות המטבעות הבריטים פני ופרת'ינג - המטבע האחד גדול בהרבה מהשני. למרות שכיום מודל אופניים זה נודע בעיקר בשם "פני-פרת'ינג", ככל הנראה לא נעשה שימוש במונח זה בעת שהמודל היה בשיא הפופולריות - במהלך התקופה בה המודל היה בשיא הפופולריות הוא פשוט כונה "אופניים".
במהלך 1870 הממציא האנגלי ג'יימס סטארלי (James Starley) החל לייצר דגם אופניים זה, אשר התבסס במידה רבה על דגם ה-Boneshaker (אנ') ("מטלטל העצמות") הצרפתי. דגם האופניים החדשני של סטארלי הכיל גלגל קדמי גדול במיוחד (בקוטר של מקסימום 1.5 מטרים), אשר אפשר לרוכב לנסוע במהירויות גבוהות יותר מאופני ה-boneshaker. הדגם זכה להצלחה רבה עד לשנות ה-90 של המאה ה-19 כאשר סוג האופניים הדומיננטי החל להיות אופני הבטיחות אשר הכילו שני גלגלים שווים ושרשרת הנעה.
החסרונות העיקריים של אופני הפני-פרת'ינג היו הקושי לעלות ולרדת מהאופניים והסיכון להיות מעורבים בתאונות בשל המיקום הגבוה יחסית של מושב האופניים בעוד שרגלי הרוכבים לא הגיעו עד הקרקע.
גלריה

שני רוכבי אופני פני-פרת'ינג בלוס אנג'לס. צולם ב-1886.
איור של אופני פני-פרת'ינג
רוכבי אופני פני-פרת'ינג בציור מאת הנרי סנדהם, 1887
אדם יושב על אופני פני-פרת'ינג, 1886
הערות שוליים

↑  History Timeline of the Bicycle
↑  Herlihy, David V. (2004). Bicycle, The History. Yale University Press. pp. 155–250. ISBN 0-300-10418-9.
↑  Sheldon Brown's Bicycle Glossary Ha-Hi
| --- | --- |
בקרת זהויות :  NKC: ph341332
סלסט (זמרת)

| --- | --- |

סלסט ב-2020
 לידה:  5 במאי 1994 (בת 30) קולבר סיטי, קליפורניה, ארצות הברית 
 מוקד פעילות:  הממלכה המאוחדת 
 תקופת הפעילות:  מ-2014
 מקום לימודים:  Varndean College 
 שפה מועדפת:  אנגלית 
 חברת תקליטים:  פולידור רקורדס, אינטרסקופ רקורדס 
 www.celesteofficial.com
 פרופיל ב-IMDb
 
סלסט אפיפני וייט (באנגלית: Celeste Epiphany Waite; נולדה ב-5 במאי 1994), הידועה בשם סלסט, היא זמרת ופזמונאית אמריקאית-בריטית.
ביוגרפיה ופעילות

סלסט אפיפני וייט נולדה בקולבר סיטי שבקליפורניה ב-5 במאי 1994 לאם אנגלייה ולאב ג'מייקני. לאחר פרידת הוריה, עברה סלסט לממלכה המאוחדת. כשהייתה סלסט בת 16, אביה נפטר מסרטן הריאות בגיל 49.
סלסט החלה את דרכה בשנת 2014 במתן שירה למפיקים כגון אביצ'י, טיקס ו-Real Lies, תוך כדי שהיא גם פרסמה תוכן עצמי ב-SoundCloud. היא הוציאה את סינגל הבכורה שלה "Daydreaming" תחת חברת התקליטים של לילי אלן, Bank Holiday Records, באוקטובר 2016.
בשנת 2020 הוציאה את הסינגל "Stop This Flame". באותה שנה זכתה בפרס הכוכב העולה בפרסי המוזיקה הבריטית. אלבום הבכורה שלה, Not Your Muse, יצא בשנת 2021 והגיע למקום הראשון במצעד האלבומים הבריטי. באותה שנה, סלסט הייתה גם מועמדת לפרס האוסקר לשיר המקורי הטוב ביותר עם השיר "Hear My Voice" מתוך הסרט "משפט השבעה משיקגו".
בשנת 2024 שיחקה בתפקיד קטן בסרט המלחמה של סטיב מקווין, "בליץ" בתור אניטה סינקלייר.
דיסקוגרפיה

2021: Not Your Muse
דיסקוגרפיה > סינגלים

2016: Daydreaming
2017: Milk & Honey
2018: Both Sides of the Moon
2018: Lately
2019: Father's Son
2019: Coco Blood
2019: Strange
2020: Stop This Flame
2020: I Can See the Change
2020: Little Runaway
2020: Hear My Voice
2020: A Little Love
2020: Love Is Back
הערות שוליים

↑  Snapes, Laura (6 בדצמבר 2019). "Soul singer Celeste named winner of Brits rising star award". The Guardian (באנגלית בריטית). ISSN 0261-3077. נבדק ב-11 במרץ 2021. {{cite news}}:  (עזרה)
↑  Savage, Mark (5 בפברואר 2021). "Celeste gets a number one album, Golden Globe nomination and Super Bowl ad". BBC News. נבדק ב-5 בפברואר 2021. {{cite news}}:  (עזרה)
| --- | --- |
בקרת זהויות :  GND: 1228267839  LCCN: no2021080101  MusicBrainz: 1b8a634e-9fa2-4ddb-bdcf-50bc7e4b167c  NKC: xx0277060  VIAF: 5448161514251270750000   WorldCat (עם VIAF): 5448161514251270750000
מצוות שבין אדם לחברו

עשרת הדברות. מימין חמש דברות שבין אדם למקום, ומשמאל חמש דברות שבין אדם לחברו
מצוות שבין אדם לחברו הן מצוות שהתורה מצווה בהן על עשיית מעשה כלפי אדם אחר, על מנת להסדיר את ההתנהגות החברתית שבין בני האדם. בניגוד למצוות שבין אדם למקום שבהם האדם מצווה בהם לעשות מעשים כלפי הקב"ה, ואין בהם הנאה לחברו.
בתלמוד וכן בראשונים ובאחרונים ישנם חילוקי דינים רבים בין שני סוגי מצוות אלו.
בכמה מהמצוות נחלקו אחרונים האם הם בכלל המצוות שבין אדם לחברו או שהם מהמצוות שבין אדם למקום.
מקור

ההבחנה בין שתי מחלקות אלה של מצוות מוזכרת לראשונה במשנה:
עֲבֵרוֹת שֶׁבֵּין אָדָם לַמָּקוֹם, יוֹם הַכִּפּוּרִים מְכַפֵּר; וְשֶׁבֵּין אָדָם לַחֲבֵרוֹ, אֵין יוֹם הַכִּפּוּרִים מְכַפֵּר, עַד שֶׁיְּרַצֶּה אֶת חֲבֵרוֹ.
פירוש הדבר הוא שאדם שחטא במצווה או איסור שהוא בין אדם לחברו, לא יועיל לו לכפר על עוון זה, עד שיבקש מחילה מחברו, שיסלח לו.
באחרונים כתבו שאף בעבירה שבין אדם לחברו, מלבד החטא שחטא לחברו וחיוב הסליחה ממנו, ישנו אף חטא כלפי המקום, ויש שהוסיפו שאף חלק העבירה למקום לא יתכפר לו כל זמן שחברו לא מחל לו על פגיעתו.
ההבחנה גם נרמזה במסכת אבות (פרק א', משנה ב'):
שמעון הצדיק היה משיירי כנסת הגדולה. הוא היה אומר, על שלשה דברים העולם עומד, על התורה ועל העבודה ועל גמילות חסדים.
פירש הרב שמואל די אוזידה (וכמוהו מפרשים אחרים): "כנגד הלמוד אמר על התורה וכנגד המעשה שבין אדם למקום אמר ועל העבודה וכנגד המעשה שבין אדם לחברו אמר ועל גמילות חסדים".
חשיבות המצוות שבין אדם לחברו

יש מהראשונים שכתבו שמצוות שבין אדם לחברו חשובות יותר מהמצוות שבין אדם למקום, וכך כתב הרא"ש בפירושו למסכת פאה:
כי הקדוש ברוך הוא חפץ יותר במצוות שיעשה בהם גם רצון הבריות, מבמצוות שבין אדם לקונו
וכתב רבי מנשה מאיליה (בספרו "פשר דבר"): "אנו רואים בעוונותינו הרבים בדורנו זה שנתרבתה האפיקורסות בעולם. וזה מחמת שרואים אנשים בעלי תורה ואין בהם מידות טובות בהנהגה שבין אדם לחברו".
חילוקי דינים

בפוסקים ישנם חילוקי דינים שונים בין מצוות שבין אדם לחברו למצוות שבין אדם למקום:
עשה דוחה לא תעשה - יש שכתבו שמצווה שבין אדם למקום אינה דוחה מצווה שבין אדם לחברו
מצוות צריכות כוונה - הרבה מהפוסקים סבורים שבמצוות שבין אדם לחברו אין כוונת המצווה מעכבת
אונס - יש מי שדעתו שבמצוות שבין אדם לחברו אין פטור אונס
בכפרת יום הכיפורים - כאמור, לפי דרשת רבי אלעזר בן עזריה, בשונה מהעבירות שבין אדם למקום, אין יום הכיפורים מכפר על עבירות שבין אדם לחברו אלא אם כן ביקש את מחילת חברו.